Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Tatiana Košinárová
Pozícia: výskumno-vývojový zamestnanec pre tvorbu testov a banku úloh z matematiky a matematickej gramotnosti
Oddelenie: tvorby evalvačných nástrojov pre nižšie stredné vzdelávanie
Organizácia: Národný ústav certifikovaných meraní vzdelávania, Pluhová 8, Bratislava 
Znalosť jazykov: ruský, nemecký

2. Zahraničná pracovná cesta (ZPC):
Štát, mesto: Česká republika, Ostrava
Vykonaná v dňoch: 12. 11. 2010
Názov prijímajúcej organizácie: (v prípade konferencie nevypĺňať)
Účel cesty: Úvodná medzinárodná konferencia projektu ERDF:
DIAGNOSTIKA STAVU ZNALOSTÍ A DOVEDNOSTÍ ŽÁKÚ V ČESKO-SLOVENSKÉ PŘÍHRANIČNÍ OBLASTI SE ZAMĚŘENÍM NA JEJICH ROZVOJ 
Organizátori: Metodické a evaluačné centrum, o. p. s. v Ostrave, Ostravská univerzita a Trnavská univerzita
Hlavným cieľom stretnutia bola prezentácia a odovzdanie didaktických podpôr spolu s inštrukciami, ako s nimi pracovať.
Spôsob financovania: - 

3. Rámcový program pobytu:
Z Bratislavy som cestovala vlakom 12. 11. 2010 o 6:05 hod., hranicu som prechádzala o 6:43 hod. Do Ostravy som pricestovala o 9:00 hod. Konferencia sa konala v aule Pedagogickej fakulty, ul. Českobratrská 16, v Ostrave. Naspäť som cestovala opäť vlakom o 18:54 z Ostravy, hranicu som prechádzala o 21:25 hod. a do Bratislavy som prišla o 22:00 hod.
Program konferencie:
1.	Úvod - RNDr. Martin Malčík, PhD. oboznámil prítomných s programom konferencie
2.	Informácie o projektových aktivitách - Mgr. Helena Schaumannová  sa zamerala vo svojom vystúpení na harmonogram projektu. Vstupné testy písali žiaci 3., 5., 7., 9. ročníka ZŠ a 1. ročníka SŠ z vyučovacích a cudzích jazykov, z matematiky a prírodných vied v rokoch 2009 a 2010. Išlo o elektronické testovanie 7 000 žiakov Českej republiky a 5 000 žiakov Slovenskej republiky z vybraných krajov. Výstupné testy budú žiaci zapojených škôl písať budúci rok.
3.	Výstupy z Moodlu - RNDr. Tomáš Hudec informoval o e-learningovom kurze      k elektronickému testovaniu, do ktorého sa zapojilo 404 učiteľov z 35 škôl.
4.	Prezentácie zbierok
a)	Mgr. Olšovský - Fyzika pre 3. stupeň
b)	Mgr. Lexová – Anglický jazyk pre 3. stupeň
c)	RNDr. Tomáš Hudec – chémia pre 3. stupeň
d)	Mgr. Šárka Féherová, Mgr. Kamila Golúchová, Mgr. Jana Sabolová, PaedDr. Eva Kučínová – matematika pre 1. stupeň
e)	Doc. PhDr. Hana Borsuková, CSc. Nemecký jazyk pre 3. stupeň
5.	Informácie o princípoch a výstupe z merania pridanej hodnoty vo vzdelávaní - RNDr. Martin Malčík, PhD. – stručné informácie o vývoji novej metodiky a výstupoch pre žiakov, rodičov a učiteľov.
6.	Diskusia
7.	Ukončenie konferencie, Raut
4. Stručný priebeh rokovaní:
V neformálnej diskusii som sa pýtala autoriek didaktickej príručky z matematiky, či boli publikované úlohy aj pilotované. Ide o úlohy, ktoré si odskúšali len u žiakov, ktorých učia.
Štruktúra a obsah didaktických príručiek
Metodický pokyn pre učiteľa obsahuje úvod, vysvetlenie použitých pojmov: zručnosť, kompetencia, metodický pokyn, akými vyučovacími metódami budeme vedomosti a zručnosti žiakov rozvíjať a názvy zručností aj s ich definíciami. Minimálne požiadavky na žiaka vychádzajú z rámcového vzdelávacieho programu. 
Časť projekty obsahuje návrhy pre projektové vyučovanie s príkladmi ich realizácie. 
V časti úlohy nájdeme ku každej zručnosti sériu minimálne 10 vytvorených úloh. Úlohy sú zaradené s ohľadom na gradujúcu náročnosť. K úlohám sú vytvorené aj tabuľky s percentuálnym zastúpením jednotlivých zručností. 
V časti riešenia sa nachádzajú správne riešenia ku každej úlohe.
Časť literatúra obsahuje bibliografické citácie všetkých literárnych zdrojov použitých pri tvorbe príručky.
Metodické a evaluačné centrum, o. p. s. je nezisková organizácia Ostravskej univerzity. Na jej webovej stránke www.moceps.cz sa nachádzajú  informácie o tvorbe didaktických príručiek, ktoré slúžia ako inovatívna podpora  pre učiteľov. 

5. Odporúčané závery:
Naďalej spolupracovať s realizátormi projektu Metodickým a evaluačným centrom, o. p. s. v Ostrave, Ostravskou univerzitou, Trnavskou univerzitou a porovnať metodiku, podľa možnosti aj výsledky testovania jednotlivých krajov v matematike s testovaním, ktoré realizuje NÚCEM.

6. Prehľad prinesenej dokumentácie a miesto jej uloženia:
Didaktická príručka z matematiky pre 1. stupeň ZŠ
Didaktická príručka z matematiky pre 2. stupeň ZŠ
Didaktická príručka z anglického jazyka pre 2. stupeň ZŠ
Didaktická príručka z nemeckého jazyka pre 2. stupeň ZŠ
Didaktická príručka z českého jazyka pre 2. stupeň ZŠ
Didaktická príručka z biológie pre 2. stupeň ZŠ
(1. stupeň predstavuje učivo od 3. do 5. ročníka ZŠ, 2. stupeň predstavuje učivo od 6. do 9. ročníka ZŠ, 3. stupeň predstavuje učivo od 1. do 3. ročníka SŠ)

7. Očakávaný prínos ZPC:
Na základe výsledkov vstupného testovania žiakov a následnej identifikácie problémových bodov vo vzdelávaní boli navrhnuté a vytvorené inovatívne didaktické podpory pre žiakov základných škôl a a študentov gymnázií a stredných škôl. V týchto didaktických materiáloch z testovaných predmetov, ktoré sú už v súčasnosti vydané formou metodických príručiek, sú ponúknuté niektoré námety, návrhy a odporúčania, ktoré majú učiteľom pomôcť pri zlepšovaní zručností žiakov a študentov.

Didaktické príručky z matematiky vytvorené v spomínanom projekte poslúžia tvorcom testov a zbierok z matematiky ISCED 1, 2 ako zdroj inšpirácie. Zaujímavé je najmä rozdelenie úloh do 10 kapitol, ktoré zodpovedajú základným matematickým zručnostiam.

I. Chápanie čísla ako pojmu vyjadrujúceho kvantitu; zápis celku rôznymi spôsobmi 
II. Numerické zručnosti 
III. Práca so znakmi (symbolmi) 
IV. Orientácia a práca s tabuľkou 
V. Grafické vnímanie 
VI. Práca s diagramom a grafom 
VII. Poznanie rovinných útvarov a práce s nimi 
VIII. Priestorová predstavivosť 
IX. Funkcia ako vzťah medzi veličinami 
X. Správnosť logickej úvahy 

8. Spôsob zverejnenia výsledkov ZPC, prenos získaných informácií
Spáva zo zahraničnej pracovnej cesty bude zverejnená na www.nucem.sk .

Svojím podpisom súhlasím so zverejnením správy na internete.

Správu vypracoval: Tatiana Košinárová

Dátum: 15. 11. 2010

Správu schválil: Eva Polgáryová